CELEX: 32016D1109
Language: et
Date: 2016-07-06 00:00:00
Title: Komisjoni rakendusotsus (EL) 2016/1109, 6. juuli 2016, milles käsitletakse Itaalia esitatud taotlust lubada teha erand kooskõlas nõukogu direktiivi 98/41/EÜ (ühenduse liikmesriikide sadamatesse või sadamatest liiklevate reisilaevade pardal olevate isikute registreerimise kohta) artikli 9 lõikega 4 (teatavaks tehtud numbri C(2016) 4137 all)

8.7.2016   
            
            
               ET
            
            
               Euroopa Liidu Teataja
            
            
               L 183/66
            
         KOMISJONI RAKENDUSOTSUS (EL) 2016/1109,
   6. juuli 2016,
   milles käsitletakse Itaalia esitatud taotlust lubada teha erand kooskõlas nõukogu direktiivi 98/41/EÜ (ühenduse liikmesriikide sadamatesse või sadamatest liiklevate reisilaevade pardal olevate isikute registreerimise kohta) artikli 9 lõikega 4
   
      
         (teatavaks tehtud numbri C(2016) 4137 all)
      
   
   (Ainult itaaliakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. juuni 1998. aasta direktiivi 98/41/EÜ ühenduse liikmesriikide sadamatesse või sadamatest liiklevate reisilaevade pardal olevate isikute registreerimise kohta, (1) eriti selle artikli 9 lõiget 4,
   ning arvestades järgmist:
   
               (1)
            
            
               Direktiivi 98/41/EÜ eesmärk on suurendada reisilaevade pardal olevate sõitjate ja meeskonna ohutust ja päästevõimalusi ning tagada, et iga õnnetuse tagajärgedega tegelemisel oleks võimalik tulemuslikult teostada otsingu- ja päästetöid.
            
         
               (2)
            
            
               Direktiivi 98/41/EÜ artikli 5 lõike 1 kohaselt tuleb registreerida teatavad andmed seoses iga reisilaevaga, mis väljub liikmesriigis asuvast sadamast pikemale kui lähtepunktist arvestades 20 meremiili pikkusele reisile.
            
         
               (3)
            
            
               Direktiivi 98/41/EÜ artikli 9 lõikega 4 võimaldatakse liikmesriikidel taotleda komisjonilt luba teha erand kõnealusest nõudest.
            
         
               (4)
            
            
               Itaalia Vabariik edastas 3. märtsi 2015. aasta kirjaga komisjonile taotluse teha erand direktiivi 98/41/EÜ artikli 5 lõikes 1 sätestatud nõudest registreerida teatavad andmed pardal viibivate isikute kohta seoses kõigi reisilaevadega, mis sõidavad järgmistel liinidel: a) Termoli – Tremiti saared ja tagasi; b) Terracina–Ponza ja tagasi ning c) Ponza–Ventotene ja tagasi.
            
         
               (5)
            
            
               Komisjon taotles 4. juunil 2015 Itaalia Vabariigilt lisateavet, et tal oleks võimalik taotlust hinnata. Itaalia esitas oma vastuse 10. novembril 2015.
            
         
               (6)
            
            
               Itaalia Vabariik muutis 31. märtsil 2016 eranditaotluse reguleerimisala seoses teatavate eranditega, mis hõlmavad pardal olevaid sellistesse kategooriatesse kuuluvaid isikuid, kelle arv tuleb registreerida.
            
         
               (7)
            
            
               Komisjon, keda abistas Euroopa Meresõiduohutuse Amet, hindas eranditaotlust tema käsutuses oleva teabe alusel.
            
         
               (8)
            
            
               Itaalia Vabariik esitas järgmise teabe: 1) määratletud liinidel on iga-aastane tõenäosus, et märkimisväärne lainekõrgus ületab kahte meetrit, alla 10 %; 2) erandit kohaldatakse liiniveoteenuseid osutavate laevade suhtes; 3) lähtepunktist arvestades ei ületa reiside pikkus 30 meremiili; 4) merepiirkonnas, kus reisilaevad sõidavad, pakutakse kaldapealset navigatsiooniabi ja ilmateateid ning saadaval on Itaalia rannavalve alalised otsingu- ja päästevahendid; 5) puuduvad asjakohased puhvertaristu ja sadamarajatised, et registreerida sõitjate andmeid viisil, mis on kooskõlas sõiduplaani ja maismaatranspordiga; 6) eranditaotlust kohaldataks kõigil täpsustatud liinidel tegutsevate vedajate suhtes ning 7) erandit ei kohaldataks sellise registreeritava teabe suhtes, milles käsitletakse pardal olevate imikute arvu, ning reisija soovi korral esitatud sellise teabe suhtes, milles käsitletakse tema abivajadust hädaolukorras.
            
         
               (9)
            
            
               Hindamise lõpptulemustest nähtub, et kõik erandi heakskiitmise tingimused on täidetud.
            
         
               (10)
            
            
               Käesoleva otsusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kiidetakse heaks Itaalia Vabariigi esitatud taotlus lubada teha erand vastavalt direktiivi 98/41/EÜ artikli 9 lõikele 4 seoses kõigi liiniveoteenust osutavate reisilaevade pardal viibivaid isikuid käsitleva teabe registreerimisega järgmistel liinidel: Termoli – Tremiti saared ja tagasi, Terracina–Ponza ja tagasi ning Ventotene–Ponza ja tagasi.
   2.   Lõikes 1 sätestatud erandit ei kohaldata teabe suhtes, milles käsitletakse pardal olevate imikute arvu, ning sõitja soovi korral esitatud sellise teabe suhtes, milles käsitletakse tema abivajadust hädaolukorras.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 6. juuli 2016
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  EÜT L 188, 2.7.1998, lk 35.